LidanRubinov/Halacha-QA huggingface dataset:
שאלה: דין נטע רבעי לגבי צורת הפרי - המשך: העץ ניטע ב-י באב תש"ע, ובתשע"ג הפירות חנטו רק בפסח. חנטה אני מתכווין, קרוב לגמר צורת הפרי כדברי הרב קוק. 1- האם מ-ט"ו בשבט עדיין זה היה ערלה? 2- ומפסח עד מתי? אני צריך לחלל, ואז מותר לאכול? השאלה נשאלה בהמשך לשאלה "דין נטע רבעי לגבי צורת הפרי"
תשובה: דברי הרב קוק צ"ע. עכ"פ, בדרך כלל החנטה בארץ היא אחרי ט"ו בשבט. הפרי הוא רבעי.
שאלה: לימוד תורה לחוזר בתשובה: לכבוד הרב. אני לאחר חזרה בתשובה תקופה של כשנתיים אני רוצה להתקדם קצת בעיניין הלימוד שלי והקביעת עיתים לתורה והייתי רוצה לשאול. 1-אם יש דבר כזה תלמוד בבלי עם רשי מנוקד באותיות מרובעות? 2-איזה משניות היית ממליץ לי להתחיל ללמוד בתור אחד שלעולם לא נגע במשניות.
תשובה: ב"ה לך. מאוד שמחתי לקבל את מכתבך. אשריך שזכית לעבור תהליך נפלא כל כך, אני בטוח שה' יתברך מאוד שמח בכל מה שאתה עושה, ואברך אותך שתזכה להמשיך ולהתקדם, להמשיך ולגלות עוד ועוד אוצרות של התורה ושל חיי הקדושה, ותזכה להמון נחת ושמחה. אינני מכיר תלמוד בבלי עם רש"י מנוקד, אך יש גמרות רבות עם פירושים שונים מוסברים בפשטות, ותוכל להיכנס לחנות ספרים ולשאול את המוכר, והוא יראה לך. כדאי שתמצא משהו שתרגיש איתו טוב, תרגיש שאתה מבין, ושאתה זורם איתו. לגבי משניות, אני ממליץ להתחיל במסכת אבות עם פירוש פשוט, לדוגמא של הרב פנחס קהתי, ולאחר מכן לעבור למסכת ברכות. אחר מסכת ברכות תרגיש התקדמות גדולה, ואז כדאי להמשיך לסדר מועד, למסכתות הקצרות יותר, אך עוד חזון למועד. ברשותך, אנו באתר משתדלים מאוד לעזור לאנשים הנמצאים במצב שלך, הן בכתיבת תשובות לכל שאלה, אך לא פחות מכך גם בהכוונה ובעזרה מעשית. אם תרצה אשמח לעזור לך למצוא מקום שבו תוכל ללמוד, ובו תרגיש טוב, מסגרת שתתאים לך, כמו כן אוכל לדבר עם כאלו שילמדו אותך ויעזרו לך, ביחד הרבה יותר קל להתקדם. אשמח להיות בקשר ולעזור בכל מה שאוכל, ותרגיש חופשי לכתוב אלינו ואשתדל לעזור. בברכת הצלחה רבה הרב יצחק גרינבלט.
שאלה: לחמם אוכל לתינוק: הרב, אני מכינה לבן שלי בן 1 2 ש דייסת קווקאר על בסיס מרכיבים פרווה בלבד. השאלה האם יש בעיה לשים באותו בקבוק פעם דייסה שבושלה בסיר חלבי ופעם בסיר בשרי. (בדר"כ הסיר לא בן-יומו).
תשובה: ב"ה שלו-ם וברכה, יש לך על מי לסמוך להקל. הרב חגי בר גיורא
שאלה: הצגת תאטרון בשנת אבל: אני נמצא בשנת אבל על אבי. התחלתי לצאת עם בחורה בשידוך למטרת נשואין. האם כחלק מחיזוק הקשר מותר לי ללכת איתה לבילוי להצגת תאטרון שאין בה מוסיקה?
תשובה: התעכבתי במתן התשובה להתייעצות! הצגה שהיא לא מחזמר או היתולי מותר.
שאלה: תחנון ביום הנחת התפילין: לפי האשכנזים (ספרד), האם אומרים תחנון ביום הנחת התפילין (לא ביום הבר מצווה)?
תשובה: לפי ההלכה, גם ביום בר מהצוה אומרים תחנון. הגר"ע יוסף מביא מנהג ספרדי שביום הבר מצוה לא אמרו, אך ביום הנחת תפלין לכו"ע אומרים. ניתן לבחור את יום הנחת התפלין בר"ח וכדו'.
שאלה: נישואיםל  לבן של יהודיה: אני רוצה להתחתן ורוצה לוודא אם יהיה לי בעיה כלשהי. האם שלי יהודייה ואב לא. האם זה ייצור בעיה כלשהי בחתונה עם אישה יהודייה משתי הצדדים? והמון ברכות,
תשובה: ב"ה שלו-ם וברכה, תפנה לרב הפותח תיק נשואים במועצה הדתית במקום מגורך והוא ידריך אותך. תינוק הנולד מיהודי-ה הוא יהודי ויכול להתחתן עם יהודי-ה. אולם לפעמים כאשר המקרה לא רגיל הרב מפנה את הזוג תחילה לבית דין, לכן כדאי לבא מוקדם לקבל הדרכה במועצה הדתית. תוכל לפתוח את האתר של משרד הדתות שם מפורט מה צריך להביא: htm.שירותי המשרד נישואין מידע אודות תהליך רישום הנישואין פתיחת תיק נישואין  שיהיה במזל טוב, הרב חגי בר גיורא
שאלה: שאלה על ענין הנדר: לכבוד הרב שליט"א. בענין מש"כ הרב שמדובר בנדר. קצת קשה היה לי מהמשנה בכריתות ( דף כז, עמוד ב): מתני. מביאין מהקדש כשבה - שעירה, מהקדש שעירה - כשבה, ומהקדש כשבה ושעירה - תורין ובני יונה, ומהקדש תורין ובני יונה - עשירית האיפה. כיצד? הפריש לכשבה או לשעירה, העני - יביא עוף, העני - יביא עשירית האיפה הפריש לעשירית האיפה, העשיר - יביא עוף, העשיר - יביא כשבה ושעירה. וברמב"ם (הלכות שגגות, פרק י, הלכה י): הפריש מעות לבהמה והעני יקח שתי תורים או שני בני יונה ויחלל עליהן אותם המעות ויהנה בהם, הפריש מעות לבני יונה או לתורים והעני, יביא עשירית האיפה ויחלל עליהן אותם המעות ויהנה בהן. עכ"ל. ומדוע לא הצריכו אותו להתיר נדרו, שהרי הפריש מעות לקרבן עשיר? אך שוב חשבתי שאולי החילוק הוא, דהתם התברר למפרע שאכן לא היה חייב כשיעור שהפריש וזהו מעין הקדש טעות, משא"כ הכא שלא היה מחויב להפריש אין כאן בירור של טעות למפרע. האם נראים הדברים? השאלה נשאלה בהמשך לשאלה "צדקה למי שפשט את רגל"
תשובה: הפנת את השאלה לרב יעקב איראל שליט"א אולם, לצערי, היא עדיין לא נענתה. מאחר ועבר זמן והרב עדיין לא ענה עליה אנחנו מוציאים אותה ממאגר השאלות. בברכת התורה, WWW.Yeshiva.org.il
שאלה: פדיון הבן ללידה מאם פונדקאית: אבל החוק של פונדקאות בארץ מחייב שתהיה אם לילד(ה) אחד לפחות. אז מה קורה במקרה זה? השאלה נשאלה בהמשך לשאלה "לידת פונדקאות ופידיון הבן"
תשובה: מכיון שלא את היולדת והיולדת כבר ילדה, אין כאן פדיון.
שאלה: כפילות ותרגום "ה' ימלך" בשירת הים: למה בשירת הים אומרים פעמיים ה ימלך לעולם ועד ואחר כך את הפירוש שלו בארמית?
תשובה: האבודרהם בביאורו לתפילה מבאר שכופלים כדי לציין שזוהי סוף השירה, כשם שנוהגים לכפול את הפסוק האחרון שבתהילים הנאמר בפסוקי דזימרא "כל הנשמה תהלל וכו'". בסידור אוצר התפילות מסביר שזוהי גם הסיבה שלאחר מכן אומרים את הפסוק בארמית, כדי לציין שזהו סוף השירה. לענ"ד ניתן לענות גם על פי המדרש (המובא באוצר התפילות), שאילו היו אומרים ישראל על הים "ה' מלך" לא היתה שולטת בהם כל אומה ולשון, אך הם אמרו "ה' ימלוך". לפי זה מובן מאוד הבאת התרגום שנועד לתקן את הפגם בשירתם, שהרי בלשון התרגום מדובר גם על ההווה - "ה' קאם לעלם".
שאלה: כשרות U: אמא שלי קנתה חבילת פופקורן שרשום עליה שזה כשר פרווה בהשגחת u ובאישור הרבנות הראשית לישראל. הU לא היה בתוך עיגול אלא רק האות u סומנה. רציתי לדעת מאיפה הכשר זה והאם ניתן לסמוך עליו? נ.ב אני בבית חילוני וכבר חיממו את זה במיקרוגל וזה עשה הרבה לכלוך, האם צריך להכשיר את זה או שניתן לסמוך על ההכשר?
תשובה: ב"ה שלו-ם וברכה, תשאל את מחלקת היבוא ברבנות הראשית לישראל. טל': 025313137 8 או נייד: 0506221706. הרב חגי בר גיורא
שאלה: קדיש יהא שלמא: בסיומה של תפילת מנחה (עדות המזרח) ישנם שני קדישים: קדיש "תתקבל" של הש"ץ וקדיש "יהא שלמא" שאומרים אחרי "למנצח". 1.האם את קדיש יהא שלמא מותר רק למתפללים שיש להם חיוב? 2. האם לש"ץ אסור לאומרו? 3. במידה ואין חיוב לאף אחד האם יכול כל אדם אחר לומר אותו או הש"ץ גם אם אביהם בחיים?
תשובה: 1-2-3 - קדיש יהא שלמא לאחר למנצח הינו קדיש של אבלים ורק הם יאמרו אותו בתוך שנת האבל. כאשר אין חיוב יאמר מי מהציבור שהוא לאחר שנת האבל חזן או אחד מהמתפללים מי שאביו ואמו בחיים אין לומר קדיש זה ללא רשותם (ואין סיבה לבקש).
שאלה: סיוע כלכלי לבן משפחה לא דתי: אחי שאינו דתי חולה במחלה לא עלינו וברצוני לשלם לו עבור אוכל מקייטרינג. האם עליי לבקש שהאוכל יהיה ממקום בעל תעודת כשרות או שאין לכך משמעות אלא עצם העזרה היא החשובה? הוא גר באיזור שאין בו כמעט מקומות אוכל כשרים ואם אבקש ממנו למצוא מקום כשר זו תהיה טרחה בעבורו ואינני יודעת אם זו תהיה עזרה או עול בעבורו. ניסיתי לסייע בדרכים שונות עם אשתו והילדים אך היא אינה מעוניינת בכך כלל ואינני יודעת איך לסייע חוץ מלהתפלל לשיפור במצב.
תשובה: ניתן לעזור לו בצרכים אחרים ולאו דווקא באוכל.
שאלה: ברכה אחרונה על תמר וופל וכו : א. האם ע"פ פסק זה, ששיעור כזית הוא קטן כראש האגודל, יש לומר שכאשר אוכלים כל דבר שהוא גדול משיעור זה צריך ברכה אחרונה? כגון: תמר או ביסקוייט? ב. האם יש לפסיקה זו מסורת מקובלת וידועה ששיעור זית הוא כמות שהוא? השאלה נשאלה בהמשך לשאלה "שיעור כזית וביצה"
תשובה: בוודאי שמברך על כך ברכה אחרונה.
שאלה: ברכת המוציא על עוגת שמרים: הכנתי בצק לחלות המכיל- בנוסף לקמח, מים ושמרים- גם ביצים, שמן ומעט דבש (יש לציין שהמתיקות לא ניכרת בתוצר הסופי). מרוב הבצק הכנתי חלות ומיתרתו הכנתי מעין עוגות שמרים ממולאות בגבינה מלוחה. מה עליי לברך על עוגות השמרים האלו? מה למעשה מבדיל בין בצק עוגות ובצק חלות?
תשובה: ב"ה שלו-ם וברכה, כדי לברך על לחמניות "מזונות" השולחן ערוך מביא דעה(אורח חיים קס"ח, ז'): "ויש אומרים שהיא עיסה שעירב בה דבש או שמן או חלב או מיני תבלין ואפאה והוא שיהיה טעם תערובת המי פירות או התבלין ניכר בעיסה", לעומתו הרמ"א כותב: "ויש אומרים שזה נקרא פת גמור אלא אם כן יש בהם הרבה תבלין או דבש כמיני מתיקה שקורין לעקי"ך שכמעט הדבש והתבלין הם עיקר וכן נוהגים". מבואר במשנה ברורה (ל"ג) שלפי הרמ"א כדי לברך "בורא מיני מזונות" צריך שהתבלין דבש שמן חלב יהיו הרוב והמיעוט מים שעל ידי זה נרגש מהם הטעם הרבה מאוד שטעמם עיקר וטעם העיסה טפל. אולם הוא מוסיף שכאשר ממלאים בצק מברכים "בורא מיני מזונות" רק כאשר טעם המילוי נרגש הרבה. לכן, כאשר אופים חלות לשיטת הרמ"א מברכים "המוציא" כאשר מי הפירות לא עיקר אבל כאשר לוקחים את הבצק הנ"ל וממלאים אותו בגבינה (עוגות שמרים) וטעמה ניכר מברכים "בורא מיני מזונות". לסיכום: כאשר טעם מי הפירות ניכר מאוד והם הרוב, מברכים לפי כולם "בורא מיני מזונות". כאשר טעמם ניכר והם לא הרוב, לפי הרמ"א מברכים "המוציא" ולפי השולחן ערוך מברכים "בורא מיני מזונות"  אולם מובא בכף החיים(ע"ח) בשם עמק ברכה ושל"ה שירא שמים יאכל את הנ"ל רק בתוך סעודה כאשר ברך בתחילתה על פת גמור. הרב חגי בר גיורא
שאלה: תפילין שנפלו: הנחתי תפילין בעזרתו של בחור דתי וכשהוא קיפל את התפילין של הראש התפילין נפלו על הרצפה הם היו עם כיסוי אחד אבל הוא נפתח לחצי הבנתי שלמרות שאני לא זה שהפיל מי שהיה בחדר צריך לעשות משהו מה עושים
תשובה: ב"ה לך. אשריך שזכית להניח תפילין, זו מצווה ממש קדושה ונפלאה, ואברך אותך שתזכה להמשיך ולחוש את הקדושה הנפלאה שבהן, ותזכה להמון ברכה והצלחה. כמו כל דבר קדוש, אנו משתדלים מאוד לשמור עליו, שלא יפגם ושלא יגע לזלזול, ולכן כשהתפילין של האדם נופלות, האדם שהפילן צריך להרגיש זעזוע פנימי, להרגיש צורך גדול לתקן את מה שקרה, גם אם הוא לא היה אשם בכך. לפי ההלכה, רק האדם שהפיל את התפילין צריך לתקן את מה שקרה ולא האנשים האחרים, אך חשוב לדעת שהרגש הטבעי נכון, ואמור לדחוף את האדם להתקדמות ולנצל כל אירוע שעובר עליו לשינוי לטובה. לפי ההלכה, אם התפילין נפלו עם הכיסוי שלהם, צריך לתת צדקה, וזהו תיקון גדול וחשוב. לכן, מאוד חשוב לנצל את ההזדמנות, לתת צדקה, ולא יזיק שכל מי שנמצא במקום, יתן גם הוא משהו לצדקה. שמחתי לרגישות שלך, ולרצון הטוב שלך. אם תרצה אשמח להיות בקשר ולעזור לך בעוד דברים, בתשובות, בהדרכות ובהמשך ההתקדמות שלך. שתהיה לך המון המון הצלחה הרב יצחק גרינבלט.
שאלה: אכילה לפני תפילה לנשים: לכבוד הרב, אני לא נוהגת להתפלל תפילת שחרית בבוקר, בבוקר אני קוראת ברכות השחר, ברכות התורה וקריאת שמע (אני יודעת שאישה חייבת תפילה אחת ביום ומכיוון שאין לי זמן בבוקר אני מתפללת תפילת ערבית ) רציתי לשאול לגבי שתייה ואכילה במשך היום,מהו הדין במקרה שאין לאישה אפשרות להתפלל תפילת שחרית?
תשובה: לשואלת, מותר לאכול לאחר תפילתך המקוצרת בבוקר. הרחבה: במשנה במסכת ברכות (פ"ג מ"ג) נאמר שנשים חייבות בתפילה, ועל היקף חיובן חלוקות הדעות: יש אומרים שהן חייבות להתפלל תפילת העמידה ("תפילת שמונה עשרה") בכל תפילות היום, או לפחות בשחרית ומנחה, ויש אומרים שהן חייבות רק בתפילה מקוצרת הכוללת את יסודות התפילה, והם: אמירת שבח לה', בקשה כלשהי, ו לה'. המחלוקת נעוצה בשאלה: כיצד ניתן ליישב את ההלכה שנשים חייבות בתפילה עם הכלל שנשים פטורות ממצוות עשה שהזמן גרמן? הרמב"ם (הלכות תפילה א, א-ב) השיב על השאלה כך: מצוות התפילה היא מן התורה, ככתוב "ועבדתם את ה' אלקיכם", ו"ולעבדו בכל לבבכם", ועבודה שבלב היא התפילה. חובה זו איננה לנוסח מסוים בזמנים מסוימים, אלא לאמירת שבח לה', בקשה והודאה, ופירוט הברכות וחלוקת הזמנים לשחרית מנחה וערבית אינו מן התורה אלא מדברי חכמים. לפי זה, אומר הרמב"ם, מובן מדוע הנשים חייבות בתפילה, מפני שביסודה היא לא מצווה התלויה בזמן. משתמע מדבריו שחיוב הנשים בתפילה הוא רק בגרעין הבסיסי שמן התורה. ראשונים אחרים הסבירו, ויש שגורסים כך בגמרא עצמה, שהנשים חייבות בתפילה למרות שהיא מצווה שהזמן גרמה כי אף הן זקוקות לבקשת רחמים מה'. לפי הסבר זה נראה שהנשים חייבות בכל תפילת העמידה כמו האנשים. הדעה המקובלת יותר בראשונים היא השיטה השניה, אך המנהג הנפוץ הוא כדעה הראשונה (משנה ברורה סימן קו ס"ק ד). הברכות שאת אומרת כוללות את היסודות הנ"ל: שבח לה', בקשה (בברכת התורה: "הערב נא ה' אלוקינו" וכו') והודיה לה' (ב"מודה אני", בברכת "אלוקי, נשמה שנתת בי. מודה אני לפניך" וגם חלק מהברכות הקצרות הן הודאה לה', כמו "שעשה לי כל צרכי"). לכן את יכולה לאכול אחריהן (ספר 'אשי ישראל' פרק יג סעיף ל).
שאלה: מתנה לגננות לסוף השנה: לרב אנו אוספות כסף למתנה לסוף שנה לגננות. גם בגן של הילדה שלי וגם בגן של הילד שלי הסמוכים זה לזה ובאותה הנהלה. חשבנו כמה אמהות על סכום של 50 ש"ח כל ילד, אך חלק מהאמהות טוענות שזה יקר מדי ולא מוצדק. חלק אף מציבות סכום כגון 20 ו25 ש"ח שמעבר לכך לא ישתתפו במתנה. ואילו יש אמהות שהיו מעדיפות סכום יותר נמוך אך ישלמו גם את הסכום היותר גבוה אם זה מה שיוחלט. השאלה היא מה ההלכה אומרת בעניין הנידון- האם לאסוף רק מהקבוצה שהסכימו על הסכום שחשבנו או להוריד את הסכום ולאסוף מכולן? האם להוריד לסכום שכולן יכולות (למרות שזה לא נעים שגם מי שהייתה מוכנה לסכום יותר גבוה תוריד את הסכום בגלל כמה אמהות)?או להוריד לסכום שיאזן בין 2 ההצעות? וכן- לא נעים שגן 1 הגננות יקבלו סכום הרבה יותר גבוה מהגננות השניות- האם זה אמור להוות שיקול בעניין או לא? מראש!!
תשובה: אם יש רוב ברור לאחד מהצדדים, יש ללכת אחר הרוב. אך אם יש מיעוטי יכולת, יש לקחת מכל אחת לפי יכולתה.
שאלה: בשר וחלב במיקרו: בביתנו יש מיקורגל ובו מחממים פרווה ללא צלחת,חלבי ובשרי עם מכסה (לכו"א מכסה נפרד). אני חושש שלא תמיד מקפידים על זה בבית (לא יודע בוודאות). במידה ולא,האם הדבר כלי בשרי שחומם לאחר שחומם במיקרו מאכל חלבי מוטרף? כיצד לדעת הרב יש לנהוג?
תשובה: יש מקילים במאכלים מכוסים להשתמש במקרו גל לבשר וחלב. כאשר האוכל עטוף בשקית הוא לא נאסר. עדיף להשתמש במיקרו חלבי   פרווה או בשרי   פרווה
שאלה: מי פסול לעדות בחופה: כלומר, דעת הרב שגם מי שעובר בוודאות על "ונשמרתם" לא פסול לעדות? השאלה נשאלה בהמשך לשאלה "מי שלוקח סמים כעד לחופה"
תשובה: שאלתי כדי לברר עד כמה אנו חוששים לפסול עדים מטעם זה, האם נתיר את כל הנשים שנישאו בעדים מעשנים ללא גט?
שאלה: מהי חנטה?: כלומר, דעת הרב שבענייני ערלה תמיד הולכים אחר נפילת הפרח וזה נקרא חנטה? השאלה נשאלה בהמשך לשאלה "דין נטע רבעי לגבי צורת הפרי - המשך"
תשובה: ר' רש"י בפרשת קורח על "ויוצא ציץ ויגמול שקדים". כוונתו כשניכרת צורת הפרי, וזו כנראה גם כוונת הראי"ה.
שאלה: מכונית שפגעה באופניים: בחור ישיבה שאלני. מכונית פגעה בו כאשר נסע באופניו. האופניים נהרסו,וצריך לתקנם. חוץ מהאופניים, מה עוד צריכים לשלם לו? מה מנהג בבתי הדין היום? כי יש בזה מחלוקת המחבר והרמ"א. הוא עצמו קיבל מכה בידיו וכעת לא יכול להרים דברים כבדים. זה יעבור לו תוך כמה ימים. וקיבל שריטה וירד לו מעט דם.
תשובה: בעניין שאלתך בנזקי גוף בתאונת דרכים בזמן הזה. כיוון שהמדינה חוקקה חוק בעניין פיצויי נפגעי גוף בתאונות דרכים באופן שכל רכב מחוייב להיות מבוטח וחובת הת של חברת הביטוח היא מוחלטת אפילו אם הניזוק אשם. וגם במקרה שאין ביטוח שי קרן מיוחדת שמשלמת את הפיצוי ואח"כ תובעת מהחייב, אז כל מי שנוסע בכביש זה על דעת שאם יזיק יערבו את חברת הביטוח אז חובת הת היא לפי מה שחברת הביטוח היתה משלמת (בבמקרה שהמזיק אינו רוצה לערב את חברת הביטוח מכל סיבה שהיא) ולכן אין הדברים תלויים במחלוקת שו"ע רמ"א אם גובים בזמן הזה שבת וריפוי. מה עוד שמהסיפור שתארת לא נראה שיש שבת וריפוי שכן בחור ישיבה לא מרים דברים כבדים ( עיין שו"ע חו"מ סימן תכ' סעיף יז'), וסריטה אינה צריכה טיפול רפואי. הרב דניאל לונצר
שאלה: אין להורים שלי כתובה: בהמשך לתשובתכם יש לי שאלה נוספת: אם להורים שלי אין כתובה ורק תעודת נישואים. האם זה ייצור בעיה כלשהי בנישואים כהלכה? השאלה נשאלה בהמשך לשאלה "נישואים"
תשובה: ב"ה שלו-ם וברכה יהודי שנשוי ליהודיה צריך שיהי-ה להם כתובה. אם אבדה הכתובה הנשואים ממשיכים אלא צריכים לכתוב כתובה יש מקומות שבמועצה דתית יש העתק לכתובה. הרב חגי בר גיורא
שאלה: ריב עם חבר טוב: אני וחבר טוב הסתכסכנו ואמרתי לו דברים שלא הייתי צריך לומר. לאחר תקופה ביקשתי סליחה,הוא לא סלח. ביקשתי שוב עוד 3 פעמים והוא בחר להתעלם. עכשיו יש לי פשוט שנאה אל האדם הזה וכל פעם שאני רואה אותו וחושב עליו אני מתמלא כעס. מה לעשות בנידון?
תשובה: עדיף להתרחק לזמן מה עד ששניכם תירגעו.
שאלה: טלית מהודרת לחתן: רציתי לדעת מה ההבדל בין טלית מ-100 צמר לבין טלית עם צמר מעורב ואיזה טלית נחשבת ליותר מהודרת?
תשובה: 100  צמר נחשב ליותר מהודרת. שיהיה במזל טוב
שאלה: פגישה עם חילוני בשבת: רצוני לדעת האם יש איסור להפגש עם חילוני בשבת כאשר יש חשש שישא עמו פלאפון בשבת בעקבות הפגישה? ומה לעשות כאשר מחויב הוא שיבוא עם פלאפון בשבת? ואולי מפני שבאמת הוא ישא את הפלאפון למרות שתגיד לו לא יש פה מקום להקל? כבוד הרב
תשובה: על מנת לענות לשאלתך קודם כל צריך לדעת את המציאות על בוריה וכן לדעת מהי מטרת הפגישה. רוב האנשים מטלטלים פלאפון בכל מקרה, ואם זוהי המציאות גם כאן אז אין כל בעיה לקבוע איתו שהרי גם ככה הוא עובר איסור טלטול מוקצה. השאלה היא רק אם ידוע לך שהוא לא מטלטל בדרך כלל ורק בגלל שתיפגש איתו הוא יטלטל. אם ספק שהוא יטלטל מותר. אם וודאי שהוא יטלטל, יש משמעות לשם מה אתם קובעים להיפגש, אם הפגישה היא ע"מ לקרב אותו וכד', מותר להיפגש (ואף ראוי.). אם הפגישה היא סתם פגישת חברים וכד' ללא מטרה רוחנית, ראוי מאוד לדחות אותה לאחרי שבת. ואע"פ שמצד הדין יש הרבה על מה לסמוך להקל באיסור דרבנן של טלטול, ראוי להפריש כל יהודי מאיסור חילול שבת שיכול להיווצר מכך. בנוגע להערתך שגם אם תאמר לו הוא לא יקשיב, אם זה המצב עדיף שלא תאמר לו בכלל ואולי אינו יודע שאסור לטלטל בשבת פלאפון ומוטב שיהיו שוגגים ואל יהיו מזידים. הרב יהונתן גלינסקי
שאלה: לנסוע עם נהג מונית בשבת: מדוע אי אפשר לנסוע במונית בשבת- כשהנהג זה לא אתה- כמו אור שמדליק גוי בשבת ואתה נהנה ממנו?
תשובה: נסיעה במכונית בשבת היא חילול שבת מדאורייתא. לכן, אם הנהג יהודי אסור לנסוע איתו כיוון שאתה נהנה מחילול שבת של יהודי. ועוד, שאם הוא נוסע בגללך, אתה מכשיל אותו באיסור שבת ועובר על "לפני עיוור לא תתן מכשול". אם הנהג גוי, אע"פ שלו מותר (ואף חייב) לחלל שבת, מ"מ אסרו ח להנות מחילול שבת של גוי שנעשה בשבילך. כך גם הדין באור שגוי הדליק בעבורך, שאסור להנות ממנו. הרב שלמה בורשטיין
שאלה: מכשיר מסלול הליכה בשבת בעזרת שעון שבת: מה הבעיה שאני אשים זאת על שעון שבת ולכוון שיהיה על מסלול הליכה רגיל (לא ריצה) בשבת?
תשובה: לשואל, בהצעתך יש מספר בעיות, חלקן (ב-ג) קיימות בכל אופן וחלקן (א, ד) משתנות לפי האדם והמכשיר: א. התעמלות בשבת אסורה בדרך כלל, אפילו בהליכה מהירה ללא ריצה, הן מחמת איסור "פסיעה גסה" (שהיא אפילו בפסיעות קצרות ומהירות כדרך יום חול, עיין פרי מגדים סימן שא באשל אברהם ס"ק א), והן מחמת האיסור לעשות פעולות רפואיות בשבת (אלא אם כן מדובר בחולה ממש), ובכלל זה התעמלות לאדם בריא (שולחן ערוך סימן שכח סעיף מב ומשנה ברורה ס"ק קל). אם ההתעמלות נעשית לשם הנאה - שתי הסיבות הללו לא תופסות (שולחן ערוך סימן שא סעיף ב ושמירת שבת כהלכתה מהדו' תשל"ט פט"ז הערה צט). ב. מסתבר שהפעלת המכשיר החשמלי על ידי שעון שבת אסורה, משום מראית עין. השימוש בשעון שבת לתאורה ולמיזוג אויר נעשה דבר נפוץ ומקובל, וכשאנשים רואים שאור נדלק ומזגן מתחיל לפעול בבית של שומרי מצוות הם יודעים שהדבר נעשה באמצעות שעון שבת. לעומת זאת המכשיר האמור איננו שווה לכל נפש ופעילותו הרגילה היא על ידי הפעלה בשבת. וגם אם אתה נמצא לבדך בחדר סגור - הרי כלל קבעו ח : "כל דבר שאסור משום מראית העין - אפילו בחדרי חדרים אסור" (שבת סד ע"ב). ג. נראה שהתעמלות באמצעות מכשיר זה היא "עובדין דחול" - התנהגות של יום חול, שאסורה בשבת גם אם איננה נכנסת למשבצת מסוימת ברשימת האיסורים בשבת. הקביעה מה נחשב "עובדין דחול" ומה לא איננה פשוטה, אך נראה שפעילות כזו היא כדרך חולין (השוו משנה ברורה סי' שכז ס"ק ז-ח), וכן פסק בציץ אליעזר (ח"ו סי' ד) שהתעמלות בעזרת מכשיר גדול היא "עובדין דחול". ד. איסור נוסף קיים במכשירים שמבצעים מדידות תוך כדי ההתעמלות ומעשי האדם גורמים לשינויים בפעילות המכשיר או בצג הדיגיטלי.
שאלה: עורלה בעצי פרי לרבים - המשך: על הקדשת הזמן. אך הרב לא התייחס,לגר"א שמתיר מצד ענין אחר לגמרי. הוא סובר בדעת השו"ע (סימן רצד, ס"ק סא) שכל שנטע ברה"ר לצורך הרבים פטור גם אם זה רק לאכילה, וכן הכסף משנה בדעת הרמב"ם (מעשר שני, י, ה). מה דעת הרב? השאלה נשאלה בהמשך לשאלה "עורלה בעצי פרי לרבים"
תשובה: וברכת ד' השו"ע סתם שגם נוטע לרבים אסור, וכן כתב הב"ח והב"י. ולמרות שבב"י הביא דעה שלצורך רבים מותר, אבל לדינא פסק שכל נטיעה אסורה, כך שקשה להקל כנגדם אלא בצירופי ספקות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דילול פירות רבעי: אני מו"צ. האם מותר לדלל פירות רבעי, כי בלעדיו מתקבלים פירות על העצים באיכות ירודה? האם מותר לדלל בצורה מכנית או ידנית, למרות שהפרי הגיע לשלב סמדר אך לא לצורת בוסר שהפרי ניכר גם זה הסקתי מספרו של הרב,באהלה של תורה,ד,300?
תשובה: מותר.
שאלה: השבת אבידה לעגלת סופר ריקה: ביקרתי בירושלים וראיתי בצד הדרך עגלת סופר זרוקה. האם חל על זה דין השבת אבידה? מה אם זה שאני לא גר בעיר? מה הרב ממליץ לעשות? השאלה נשאלה בהמשך לשאלה "בשר וחלב במיקרו והששבת אבידה"
תשובה: להשאיר אותה במקום, בעלי הסופר יאספו אותה.
שאלה: מקרר בלי התקן שבת: בבית הורי אשתי יש 3 מקררים ישנים בלי התקן שבת (1AMANA 2INDESIT 3GOLDSTAR-FRESH MASTER) הם תלשו את הנורה וחשבו שדי בזה. מה אפשר להציע להם כדי שלא יצטרכו לקנות מקרר חדש?
תשובה: לשואל, בפתיחת מקרר יש להבדיל בין תוצאות ישירות ומיידיות הנגרמות באופן ודאי לבין תוצאות עקיפות שאינן מיידיות ועל כל פנים אין ודאות שתהיינה מיידיות. הדלקת הנורה היא מיידית וודאית, ולכן אותה הכרח להסיר. כמו כן בדגמים שבהם פתיחת הדלת גורמת מיד להפסקת פעולת המאוורר, יש צורך לנטרל את התוצאה הזו. ניתן לעשות זאת על ידי מדבקה חזקה שתלחץ על המתג כל הזמן ותגרום לכך שהמאוורר ימשיך לפעול. לפי הכתוב באתר מכון צומת, חברות רבות מספקות כיסוי תקני למתג הזה שמנטרל את התוצאה. תוצאה עקיפה מפתיחת המקרר היא כניסת אויר חם לתוכו וכתוצאה מכך, באמצעות הטרמוסטט, הקדמה של פעולת המנוע. לדעת רוב הפוסקים אין בכך איסור, הן בגלל שאין קשר ישיר וכוונה בין מעשה האדם לבין התוצאה, והן מסיבות נוספות (ראו שו"ת מנחת שלמה לרב שלמה זלמן אוירבך זצ"ל, חלק א סימן י, ציץ אליעזר חלק ח סימן יב, יביע אומר חלק א או"ח סימן כא), וזהו המנהג המקובל. ויש שמחמירים בדבר, ולשיטה זו צריך לפתוח את הדלת רק כאשר שומעים שהמנוע פועל וכעת פתיחת המקרר לא תגרום להפעלת המנוע אלא תגרום רק להארכת משך פעולתו. התקן השבת מנטרל את הטרמוסטט וגורם שפעולת המנוע והפסקתו לא תהיינה תלויות בחום המקרר, והדבר נועד לאפשר למי שחושש לשיטה המחמירה לפתוח את הדלת גם כאשר המנוע אינו פועל. המסקנה, אפוא: על פי שיטת רוב הפוסקים הנהוגה למעשה, אין צורך בהתקן שבת. מספיק לנתק את הנורה ולנטרל את ההשפעה המיידית על המאוורר. מי שרוצה להחמיר מעבר לכך ואין לו התקן שבת, יפתח את הדלת רק כשהוא שומע את המנוע פועל. שאלתי טכנאי מקררים על הדגמים שבשאלתך והוא השיב שב AMANA בדרך כלל המאוורר לא מושפע מפתיחת הדלת ואילו בשני האחרים בדרך כלל כן, אם כי הדבר תלוי בדגם המדויק. ניתן לבדוק זאת בקלות: פתח את המקרר ובדוק אם המאוורר עדיין עובד, ואם אינך בטוח - שים ממחטה מול המאוורר ותראה אם היא זזה. אם כן - הכל ר. אם לא - יש לשים מדבקה כאמור. מאחר שכתבת שמדובר בדגמים ישנים לא התייחסתי כאן למקרר עם צג דיגיטלי, שיש בו בעיה מיוחדת. הבהרה: התשובה עוסקת באדם שיש למשפחתו מקרר ללא התקן, ועל כן השבתי שניתן להשתמש בו. כאשר אדם עומד לרכוש מקרר, ויש לו אפשרות לקנות מקרר עם התקן שבת ללא פער משמעותי במחיר ובאיכות   ראוי להעדיף את המקרר עם ההתקן.
שאלה: הרחקה בדיעבד בין קישוא (דלוע) לחציל: יש לי שיח קישוא ושתיל חציל שנשתלו מבלי משים במרחק 40 ס"מ. הבנתי שבין דלועים צריך 50 ס"מ, וכאן מדובר על אחד דלוע ואחד לא. מה המרחק מלכתחילה בין דלוע ללא. האם אני יכולה להשאיר את הצמחים ששניהם בשיא צמיחתם ומתחילים להוציא פרות, או שעלי לעקור אחד מהם. האם ניתן לעשות תלם גדר בינהם במקום ההרחקה הרצויה?? השאלה נשאלה בהמשך לשאלה "זנים שונים בשתילה ללא הרחקה"
תשובה: וברכת ד' אין צורך להרחיק יותר או לעקור. החזו"א (דיני כלאים א) כתב שקשואים ודלועים מרחיקים רק 15 ס"מ. ואין צריך ליותר מכך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: השקעתי בעבודה יותר משהלקוח ביקש: אני מתכנתת במיקצועי. קיבלתי הזמנה לשינוי קטן באתר אינטרנט בסיסי, רק דף אחד בלי אפשרות לקשר ולא מפורסם בגוגל. ביקשו ממני רק לשנות את התמונה ואולי להוסיף קשר בעבור 100 יורו. אני אמרתי שפרוייקט כזה צריך אתר אכותי, ביקשתי 500 והם סרבו. למרות סרובם עשיתי להם אתר מדהים ומושקע כולל פירסום בגוגל. הם מגיעים במקום הראשון. הם מאושרים מהעבודה שלי אך לא מוכנם לשלם יותר ממאה יורו או מקסימום 300. בטענה שלא הזמינו את זה. קיבלתי את טענתם והצעתי להחזיר להם את האתר למצב שהיה בהתחלה, ולעשות את השינויים הקטנים שביקשו בעבור 100 ירו. הם מסרבים ורוצים את האתר החדש והמושקע ב 300 יורו. ברצוני להוסיף שמדובר בפרוייקט נדלן יוקרתי. עבדתי על האתר יותר מ50 שעות. וכן ולפי מה שהם רוצים לשלם, זה קצת יותר מיורו לשעה. העבודה במאה יורו היתה נעשית ב 3 שעות. אני לא אוהבת ריבים, לכן היצעתי שישלמו רק 500 במקום מחיר השוק 1500. הם עדיין לא מסקימים ודורשים שהשאיר את האתר ב 300. קיבל יותר ממה שביקש צריך לשלם או להחזיר?
תשובה: אדם המספק שירות לאחר באופן שהמקבל לא רצה אותו בתחילה, זכאי לת עבור ההתקנה שהתקין אם המקבל חפץ בדבר ואינו מאפשר למתקין להוריד את מה שהוא פעל. אם ההתקנה מתאימה למקובל באתר המדובר המתקין זכאי לת מלא עבור ההתקנה. ולכן כיון שמדובר בשינויי שמתאים לאתר, והמזמינים אינם מוכנים לאפשר לך להחזיר את האתר למצב הקודם עם שינויים קטנים אותם בקשו הינך זכאית לת המקובל למי שעושה את השינויים שעשית באתר לפי הזמנה. הרב אב ביידני.
שאלה: יחס התורה לאונס ולעגינות: אשמח לקבל תשובה על שתי שאלות בנוגע לחוקים של התורה. מדוע אין איסור על דבר נתעב ונוראי כל כך, אונס, בתורה? ועל חוקים של להותיר אישה עגונה? הרי להותיר אישה ללא יכולת להביא ילדים מגבר אחר הוא מבחינתי לא שונה כלל מרצח, כי הרי זהו רצח של הנפש בעודה חיה. אותו דבר לגבי אונס, שזה לא פחות מרצח נפשו של אדם, והתעללות. ושבת
תשובה: א. כל בעילה כזו של אשה אסורה מן התורה. "כי יקום איש על רעהו ורצחו נפש כן הדבר הזה" - התורה השוותה אונס לאדם שכאילו הולך להורגה. ב. כל זמן שאשה היא נשואה לא ניתן להתירה לאיש אחר. נישואין זה לא הסכם קיבוצי, זה כריתת ברית בין איש לאשה, וכל זמן שזה קיים היא אסורה להינשא. במקרה כזה חכמים הקלו כמה שניתן, אך צריך בסיס לכך שבעלה נפטר. כל זמן שהוא חי אי אפשר להתירה. וודאי שזו בעיה קשה וכאובה.
שאלה: השתמשתי בטעות במחשב בשבת: אם השתמשתי במחשב בתחילת שבת בטעות, לא שמתי לב לשעה האם כבר אני יכול להמשיך כי יש כבר את החטא? השאלה נשאלה בהמשך לשאלה "שימוש מחשב בשבת"
תשובה: חס וחלילה, זהו איסור. ואתה צריך לקבל על עצמך כתשובה לקבל את השבת עוד לפני זמן כניסת שבת.
שאלה: אמירת שיר של יום בראש חודש: שבוע טוב ומבורך, האם יש מנהג שלא לומר שיר של יום בשבת ראש חודש אלא רק ברכי נפשי וכן בראש חודש שיוצא ביום חול? שמעתי שיש דיעה האומרת שבימי חג ובראשי חודשים לא היו הלויים אומרים שיר של יום בבית המקדש אלא בראשי חודשים ברכי נפשי בלבד? ישר כח וחודש טוב ומבורך
תשובה: כן, זו דעת הגר"א. דעה זו התקבלה בחלק מקהילות האשכנזים. יש לכל מועד שיר של יום מתאים ורק אותו אומרים. שיר של שבת דוחה את כל המועדים למעט בראש חודש, בשבת ראש חודש אומרים "ברכי נפשי".